Ånes naturreservat

Ånes naturreservat består av et område ved utløpet av Kumperudelva i Randsfjorden i Søndre Land kommune. Området ble vernet 20. juni 2023 og inngår i verneplan for skogvern. Verneforskriften sier at formålet med vernet er «å bevare et område som representerer en bestemt type natur i form av en til dels gammel, grov og rik lågurtgranskog med læger, og som har innslag også av storvokst og gammel furuskog. Videre er formålet å bevare et område som inneholder en svært rik og sjelden jordboende soppflora med forekomst av mange sårbare og truede arter, samt flere sjeldne og sårbare fuglearter. Området har særlig betydning for biologisk mangfold ved at det inneholder en rik karplanteflora.» Referanser